Nervación (folla)

[miniatura|300px|*Esqueleto* dunha folla da familia das *[Magnoliaceae* mostrando a súa fina nervación.]]

A **nervación** ou **nervadura** é a distribución dos nervios ou veas que compoñen o tecido vascular do limbo da folla dunha planta. O nervios sitúanse no estrato esponxoso do mesofilo da folla; a través deles circula o zume, comunicando as células da folla co resto da planta.

O tipo de nervadura é unha das variábeis usuais na descrición das plantas.

## Función 
É a nivel das nervacións (que destacan polo seu relevo do resto do limbo) onde se sitúan os tecidos condutores da saiva, organizados en fascículos: o xilema que achega a auga e os minerais (saiva bruta) desde as raíces até as follas e o floema que conduce a saiva elaborada coa glicosa producida na fotosíntese, fóra da folla. Os nervios principais do mesofilo serven para o transporte da auga e da zume a ou fóra da folla, mentres que os secundarios serve para recolectar e difundir estes líquidos na mesma folla, a nivel celular a medida que a ramificación se fai máis fina.

## Clasificación das nervaduras 
miniatura|300px|Folla iluminada a trasluz para mostrar a *nervación pennada* e *camptódroma*'.
(Na versión ampliada os *nervículos* que unen as *nervacións secundarias* son claramente visíbeis.

As nervacións clasifícanse en:

* Segundo o alcance das veas principais, en:
** ***craspedódromas***, aquelas en que as veas principais chegan até a marxe do limbo;
** ***camptódromas***, aquelas en que as veas principais se torcen antes de chegar atá a marxe do limbo.
* Segundo a disposición dos nervios, en:
*****reticulada*** ou ***plumosa***, na que os nervios principais se ramifican nunha multitude de *nervículos*; as follas nervadas reticuladamente son típicas das *Magnoliopsida*, e divídense á súa vez en:
*** de ***nervación pennada*** (ou ***pinnatinervias***), nas que hai unha nervación principal central e unha rede delgada de nervacións secundarias que nacen desta; un exemplo de nervación pennada é a das follas da maceira (*Malus domestica*);
*** de ***nervación palmada*** (ou ***palmatinervias***), con máis dun nervio principal que nace da base foliar, xunto á inserción do pecíolo, radiando cara ás marxes; un exemplo de nervación palmada é o das follas do pradairos (*Acer* spp.);
*** ***trinervias***, con tres nervios principais que nacen da base da lámina foliar; un exemplo é o das follas de *Ceanothus* spp.;
** ***paralela***, na que os nervios principais corren paralelos entre si ao longo da folla, desde o extremo basal até o distal, unidas ás veces por nervículos conmisurais; as follas nervadas paralelamente son típicas das *Liliopsida*;
** ***dicotómica***, na que non hai feixes vasculares principais, senón unha retícula de nervículos que se dividen binariamente a intervalos regulares; as follas de nervación dicotómica encóntranse no *Ginkgo biloba* e algúns fieitos.

550px|miniatura|center|**Diferentes tipos de nervación:** 
a. **pennada **&nbsp;&nbsp;&nbsp;&nbsp;&nbsp;b.** reticulada **&nbsp;&nbsp;&nbsp;&nbsp;&nbsp;c.** paralela **&nbsp;&nbsp;&nbsp;&nbsp; d.** palmada ** &nbsp;&nbsp;&nbsp;&nbsp;&nbsp;e.'* dicotómica

## Notas 
## Véxase tamén 
### Bibliografía 
* Srasburger, E. (1994): *Tratado de botánica''. 8ª ed. Barcelona: Ediciones Omega, S. A. ISBN 84-282-0979-0
### Outros artigos 
* Folla
* Pecíolo